1”Kana-ilah apo nan Ambo katokan, janlah angkau mangarajo-kan kawajiban ba-ugamo, di adok-an urang nan banyak, supayo nak dili-yek urang. Jikok angkau mampabu-wek nan bakcando itu, mako, angkau indak ka dibari doh pahalo, dek Bapak angkau nan di sarugo. 2Jadi, jikok angkau nak basidakah kabake urang nan bansaik, janlah itu di ota-otakan, bakcando nan dipabu-wek dek urang-urang munapiak. Inyo tu suko mampabuwek nan bakcando itu di dalam rumah ibadaik, sarato di jalan-jalan gadang, supayo nak dipuji urang. Kana-ilah nan Ambo katokan ko, inyo tu lah bi manarimo upahnyo. 3Tapi, nan angkau, jikok angkau nak ka basidakah, barikanlah jo sacaro ba-anok-anok, sainggo indak ado doh urang nan tawu. 4Biyalah apo nan ang-kau pabuwek tu, indak dikatawui dek siya-siyanyo, salain dari Bapak ang-kau di sarugo nan tawu. Baliau ma-liyek pabuatan angkau nan ta-andok tu, sarato nan ka mambari pahalo ka-bake angkau.” 5”Jikok angkau badowa, janlah bak-cando urang-urang nan suko ba-icak-icak. Inyo tu bi suko badowa sambia tagak di rumah ibadaik, sarato di pa-simpangan jalan, supayo nak diliyek urang. Kana-ilah apo nan Ambo ka-tokan ko, hanyo itulah upah nan di-tarimonyo. 6Tapi, jikok angkau nak ka badowa, mako, masuaklah ka dalam biliak, sa-rato sawoklah pintu, sudah tu, bado-walah kabake Bapak angkau nan indak dapek diliyek tu. Mako, Bapak ang-kaulah nan maliyek pabuatan angkau nan ta-andok, nan ka mambari paha-lo kabake angkau. 7Jikok angkau badowa, janlah ba-tele-tele, bakcando urang-urang nan indak tawu jo Tuhan. Inyo tu bi ma-nyangko dowanyo ka dipalakukan, dek karano dowanyo nan panjang tu. 8Janlah bakcando urang-urang tu. Dek karano, Bapak angkau lah tawu, apo nan angkau paralukan, sabalun ang-kau bi mamintaknyo. 9Jadi, badowa-lah bakcando iko, ’Bapak kami nan di sarugo: Angkau-lah Allah Nan Indak Babilang. Andaknyo, Angkau sajolah nan disambah, sarato nan dimuliekan. 10Angkau-lah Rajo kami. Angkau sajolah nan mamarentahi bumi, nan sagalo parentah Angkau dipatuahi, bakcando di sarugo. 11Barilah kami di ari ko, makanan nan kami paralukan. 12Ampunilah kami dari kasalahan kami, bakcando kami lah mamaohkan urang nan basalah kabake kami. 13Janlah dipadiyakan iman kami bakucak, di kutiko kami dapek cobaan, tapi, lapehkanlah kami dari kuwaso si Jahek. [Angkau-lah Rajo nan bakuwaso, sarato nan mulie, untuak salamo-lamonyo. Amin.]' 14Jikok angkau mamaohkan urang nan basalah kabake angkau, mako, Bapak angkau nan di sarugo pun, ka ma-ampuni kasalahan angkau. 15Tapi, jikok angkau indak mamaohkan kasa-lahan urang lain, mako, Bapak angkau nan di sarugo, indak pulo doh ka ma-ampuni kasalahan angkau.” 16”Jikok angkau bapuwaso, janlah muram muko angkau, bakcando urang nan suko ba-icak-icak. Inyo tu bi suko marubah rono mukonyo, supayo ka-sadonyo urang bi tawu, baraso inyo tu sadang bi bapuwaso. Kana-ilah apo nan Ambo katokan ko, hanyo itulah upah nan lah ditarimonyo. 17Tapi, ji-kok angkau bapuwaso, basuahlah mu-ko angkau, sarato sikeklah rambuik angkau, 18supayo indak ado urang nan tawu, baraso angkau sadang ba-puwaso, nan tawu, hanyolah Bapak angkau nan indak dapek diliyek tu. Baliau maliyek pabuatan angkau nan ta-andok tu, sarato ka mambari paha-lo kabake angkau.” 19”Janlah mangumpuakan arato un-tuak diri angkau di dunia, di dunia ko, ngangek jo kurawek dapek mam-binasokannyo, sarato urang maliang tibo nan ka manciloknyo. 20Tapi saba-liaknyo, kumpuakanlah arato untuak angkau isuak di sarugo, di sinan tu, ngangek jo kurawek, indak ka dapek doh mambinasokannyo, nan urang ma-liang, indak ka dapek doh nak man-ciloknyo. 21Dek karano, dima arato angkau talatak, nan ati angkau lah di sinan pulo!” 22”Mato adolah palito untuak tu-buah. Jikok pancaliak-an mato ang-kau layi ka nan baiak, mako, kaciyek-annyo tubuah angkau tu, ka manjadi tarang bacahayo. 23Tapi, jikok panca-liak-an angkau ka nan buruak, mako, kalamlah kaciyek-annyo tubuah ang-kau tu. Jadi, jikok palito nan di diri angkau tu lah pudua, mako, itulah ka-lam nan sakalam-kalamnyo!” 24”Indak surang juwo doh urang nan bisa bakarajo, untuak duwo urang induak samang. Dek karano, inyo ka labiah mangasiahi nan ciyek ko, da-ripado nan surang lai. Atau, inyo ka labiah tuluih ka induak samang nan ciyek ko, daripado ka nan surang lai. Baitu pulolah ka-adaannyo jo angkau. Angkau indak ka bisa doh bakarajo untuak Allah, sarato bakarajo pulo untuak mangaja arato bando. 25Dek karano itu, kana-ilah apo nan Ambo katokan ko; janlah cameh tan-tang iduik angkau, iyolah, apo nan ka dimakan, sarato nan ka diminun, atau apo nan ka angkau pakai. Indak koh iduik angkau tu labiah ba-arago da-ripado makanan, nan tubuah angkau tu labiah ba-arago daripado pakaian? 26Liyeklah buruang di udaro. Inyo tu indak panah doh mananam, sarato jo manuwai, indak panah pulo doh, ma-ngumpuakan asie tinamannyo masuak lumbuang. Biyapun baitu, Bapak ang-kau nan di sarugo, tatauk juwo ma-maliaro buruang-buruang tu! Indak koh angkau jauah labiah ba-arago da-ripado buruang? 27Siyakoh di antaro angkau, nan dek karano jo kacameh-annyo tu, inyo dapek mampapanjang umuanyo agak saketek? 28Baa mangko angkau bi cameh tan-tang parkaro pakaian? Paratikanlah bu-ngo-hungo bakuang nan tumbuah di ta-ngah padang. Bungo-bungo tu indak bi bakarajo doh, sarato indak pulo doh bi mananun; 29tapi, Rajo Sulaiman nan tamusawua sangaik kayo, indak ado doh mamakai baju nan sarancak bu-ngo tu! 30Rumpuik di tangah padang, nan di ari ko tumbuah, nan bisuak ka dibaka abih. Biyapun baitu, Allah ta-tauk juwo mamparancak rumpuik tu, sampai baitu rancak. Apo lai angkau! Tapi, sayangnyo angkau kurang bi pi-cayo! 31Janlah cameh, sarato janlah bi bakato, ’Apo nan ka kito makan’, atau ’apo nan ka kito minun’, atau ’apo nan ka kito pakai'? 32Sagalo parkaro nan bakcando itulah, nan taruih dikaja dek tuang-urang nan indak ba Tuhan Allah. Padohal, Bapak angkau nan di sarugo, tawu jo sagalo sasuatu nan angkau pa-ralukan. 33Jadi, usawokanlah dulu, su-payo Allah sabana-bana manjadi Rajo dalam iduik angkau, sarato karajokan-lah apo nan Baliau suruahkan. Mako, kasadonyo kaparaluan nan lainnyo, ka dibarikan pulo dek Allah kabake ang-kau. 34Dek karano itu, janlah cameh tantang ari barisuak. Dek karano ari ba-risuak, lain pulo kakuwatirannyo. Ka-susahan nan di ari ko, cukuiklah di ari ko sajo, jan ditambah pulo lai.”
min_Latn